***Comic Book Confidential*** er en amerikansk og kanadisk dokumentarfilm som ble utgitt i 1988. Den ble regissert av Ron Mann og skrevet av Mann og Lippincott. Filmen undersøker historien til amerikanske tegneserier fra 1930-tallet og fram til 1980-tallet, undersøkt som en kunstform og i en sosial kontekst.

Synopsis
--------

Filmen inkluderer profilene til 22 kjente og innflytelsesrike talenter innenfor tegneserier, som blant annet Charles Burns, Art Spiegelman, Françoise Mouly, Frank Miller, Stan Lee, Will Eisner, Robert Crumb, Harvey Pekar, og William M. Gaines. I intervjuer diskuterer tegnerne sine bidrag og historie, og leser utsnitt fra deres verker over filmografiske animasjoner. Montasjer av serier fra tiårene, arkivklipp fra politisk og historiske høydepunkt, og en levende utgave av seriefiguren Zippy the Pinhead blir vist i filmen.

Produksjonen
------------

Ifølge Mann begynte prosjektet på midten av 1980-tallet da han arbeidet på en pressemappe for avisene for filmkomedien *Legal Eagles*. I hemmelighet benyttet han ressursene fra prosjektet, inkludert filmselskapets mannskap, penger og tid, på å intervjue tegnerne i løpet av fritiden. Grunnet mangelen på tid fikk Mann aldri inkludert filming av musikeren Frank Zappa, Disney-tegneren Carl Barks, Julie Schwartz, redaktøren av *All American Comics*, og Trina Robbins, skaperen av det første tegneseriehefte med kun kvinner, *It Ain't Me Babe*.

Utgivelse
---------

**Confidential** ble først vist i kinoer i Canada i 1988 og i USA året etter. Den ble vist «unrated» (uten aldersgrense). Laserdisken fra 1991 omfattet ekstra materiale som en komplett tegneserie av hver tegner, filmet for visning på TV. *Confidential* var en av de aller første filmene som ble utgitt på CD-rom for visning på en PC (forløper til DVD fra 2002) med 120 sider med tegneserier og en fullstendig gjengivelser av Comics Code. CD-rom-utgivelsen fikk positive anmeldelser i avisen *USA Today* i 1994 og i *The Complete Idiots Guide to CD-ROM* i 1995.

Mottagelse
----------

Filmen fikk prisen Genie Award i 1989 for «Beste langfilm i dokumentarformat» fra det kanadiske TV- og filmakademiet. Anmelderen i avisen *The New York Times*, Caryn James, opplevde filmen som hendig og intelligent — den «tar av når den oppgir arkivene og fokuserer på talentene», men «den forteller for de allerede overbeviste», og dens forsøk på å knytte tegneserier til en sosial kontekst er «flytende». Desson Howe, i *Washington Post*, skrev at filmen var «en nytelse», og engasjerende hele vegen. Christopher Null hos MovieCritic.com fant tegneseriene minst interessant, men intervjuene «en sann nytelse» i filmen. Peter Rist beskrev filmen i 2001 som «Manns største suksess, både hos kritikerne og hos publikum.»

Referanser
----------

1. ↑  «Comic Book Confidential». *Internet Movie Database* **(flere språk)**. Besøkt 14. april 2020.
2. ↑   (på en) *Internet Movie Database*, IMDb-nummer tt0094897, Wikidata Q37312,
3. ↑  ; besøksdato: 18. april 2016.
4. 1 2   Howe, Desson (18. august 1989): «Comic Book Confidential». The Washington Post.
5. ↑  Johnson, Paddy (October 25, 2006). "The Return of *Comic Book Confidential* (interview)" Arkivert 17. juli 2011 hos Wayback Machine.. *The Reeler*.
6. 1 2   James, Caryn (14. juni 1989): «Review/Film; Comic Books as Sociology and Popular Art». *The New York Times*
7. ↑  *Comic Book Confidential*. *lddb.com*; Laserdisc Database.
8. ↑  Landis, David (13. april 1994): «A CD-ROM trip to comic book archives» Arkivert 3. november 2012 hos Wayback Machine.. *USA Today*, s. 10D.
9. ↑  Pivovarnick, John (1995): The Complete Idiots Guide to CD-ROM. Que Publishing, s. 240.
10. ↑  «*Comic Book Confidential* (CD-ROM)» Arkivert 9. februar 2011 hos Wayback Machine.. Offisielt nettside. Sphinx Productions.
11. ↑  *Comic Book Confidential* award listing Arkivert 7. mars 2012 hos Wayback Machine.. *Canadian Awards Database*; Academy of Canadian Cinema and Television, 1989.
12. ↑  Null, Christopher (14. juli 2002): *«Comic Book Confidential* (DVD)» Arkivert 6. april 2012 hos Wayback Machine.. *MovieCritic.com*; American Movie Channel.
13. ↑  Rist, Peter (2001): Guide to the cinema(s) of Canada. Greenwood Publishing Group, Inc. s. 137. ISBN 9780313299315

Eksterne lenker
---------------

* (en) *Comic Book Confidential* på Internet Movie Database Rediger på Wikidata

* (sv) *Comic Book Confidential* i Svensk Filmdatabas Rediger på Wikidata

* (da) *Comic Book Confidential* i Danmark Nationale Filminstitut Rediger på Wikidata

* (en) *Comic Book Confidential* på AllMovie Rediger på Wikidata

* (nl) *Comic Book Confidential* på MovieMeter Rediger på Wikidata

* (en) *Comic Book Confidential* på Rotten Tomatoes Rediger på Wikidata
* *Comic Book Confidential* Offisielt nettsted
* *Comic Book Confidential*. *Canadian Film Encyclopedia*; Film Reference Library (CA).

Portaler: Film | Tegneserier